Z A P I S N I K

sa 19. sjednice Odbora za financije i proračun Gradskog vijeća Grada Ivanić-Grada održane dana 12. svibnja (četvrtak) 2016. godine s početkom u 16,20 sati u prostorijama Gradske uprave Grada Ivanić-Grada, Park hrvatskih branitelja 1.

Prisutni članovi Odbora:

1. Milica Piličić – predsjednica
2. Ilija Krištić – član
3. Stjepan Klak - član

Ostali prisutni

1. Milivoj Maršić – pročelnik Upravnog odjela za financije, gospodarstvo, komunalne djelatnosti i prostorno planiranje
2. Sanja Mladiček - tajnica referent

gđa. Milica Piličić– otvorila je sjednicu, konstatirala da je sjednici prisutna većina članova Odbora za financije i proračun te da se mogu donositi pravovaljane odluke.

Na sjednici je jednoglasno usvojen zapisnik sa 18. sjednice Odbora za financije i proračun.

Predsjednica Odbora dala je na raspravu predloženi dnevni red te je jednoglasno usvojen sljedeći

**D N E V N I R E D**

**1. Razmatranje Izvješća:**

1. **Izvješća o Izvršenju Programa gradnje objekata i uređaja komunalne infrastrukture u 2015. godini**
2. **Izvješća o Izvršenju Programa održavanja komunalne infrastrukture u 2015. godini**

**2. Razmatranje prijedloga Odluke o odabiru najpovoljnijih ponuditelja za kupnju nekretnina u Poduzetničkoj zoni Ivanić-Grad Sjever – Zoni 6**

**3. Razmatranje prijedloga Odluke o davanju suglasnosti na ishođenje bankarske garancije**

**4. Razmatranje prijedloga Odluke o odobravanju financiranja i pokretanju izgradnje građevine infrastrukturne namjene – Šetnice uz rijeku Lonju – obuhvat od Plinskog mosta do Omladinskog mosta**

**5. Razno**

Rad po utvrđenom Dnevnom redu.

TOČKA 1.

g. Milivoj Maršić- u uvodnom obrazloženju navodi da je ta točka već bila na Gradskom vijeću. Utvrdila se greška nastala u programu koju je trebalo popraviti i ta je točka bila zbog toga maknuta sa Dnevnog reda Gradskog vijeća i sad bi trebalo opet ići.

g. Ilija Krištić - napominje da je jedini vjerodostojni dokument po kojem se radi Programa gradnje objekata i uređaja komunalneinfrastruktureje 2. rebalans. To je dokument prema kojem se radi ovo Izvješće. Taj dokumenat se ne može mijenjati. Treba se napraviti tehnički rebalans. To se i sada može napraviti. Predlaže da se tako kaže Gradonačelniku, da se napravi tehnički rebalans.

Nakon rasprave, provedeno je glasovanje i jednoglasno je odbijen:

**Z A K L J U Č A K**

I.

Odbor za financije i proračun razmatrao je Izvješća:

1. Izvješće o izvršenju Programa gradnje objekata i uređaja komunalne infrastrukture u 2015. godini
2. Izvješće o izvršenju Programa održavanja komunalne infrastrukture u 2015. godini.

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

.

TOČKA 2.

G. Milivoj Maršić – informirao je prisutne da je proveden Javni natječaj za najpovoljnijeg ponuditelja, za k.č.br. 245/3 k.o. Šarampov ukupne površine 61707 m2 javio se ponuditelj. MIPEK d.o.o., iz Križa.

Nakon održane rasprave Odbor za financije i proračun jednoglasno je usvojen slijedeći

**Z A K L J U Č A K**

I.

Odbor za financije i proračun razmatrao je prijedlog Odluke o odabiru najpovoljnijih ponuditelja za kupnju nekretnina u Poduzetničkoj zoni Ivanić-Grad Sjever – Zoni 6.

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

TOČKA 3.

g. Milivoj Maršić - u uvodnom obrazloženju navodi kako su Vatrogasci dobili ugovor za posao u Ini i u sklopu tog Ugovora trebaju dati bankovnu garanciju.

Nakon održane rasprave Odbor za financije i proračun jednoglasno je usvojen slijedeći

**Z A K L J U Č A K**

I.

Odbor za financije i proračun razmatrao je prijedlog Odluke o davanju suglasnosti na ishođenje bankarske garancije.

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

TOČKA 4.

g. Milivoj Maršić - obrazlaže kako bi Odbor za financije i proračun trebao podržati prijedlog Odluke o davanju suglasnosti na početak investicije Šetnice. Odabrana je najpovoljnija, najjeftinija ponuda nakon provedene Javne nabave.

Nakon održane rasprave Odbor za financije i proračun jednoglasno je usvojen slijedeći

**Z A K L J U Č A K**

I.

Odbor za financije i proračun razmatrao je prijedlog Odluke o davanju suglasnosti na početak investicije Šetnice.

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

TOČKA 5. - RAZNO

g. Ilija Krištić - napominje da će isto pitanje službeno postaviti i na Gradskom vijeću. Naime, 3.9. prošle godine je donesena Odluka o financiranju političkih stranaka, koja je objavom 5.9. stupila na snagu. Ona se nije ispoštivala na način na koji piše, a ni ona sama nije sukladna Zakonu. Prebijeno je ono što se isplatilo u prvih 6 mjeseci, a u drugih 6 mjeseci nije isplaćivano ništa

g. Stjepan Klak - napominje kako je 3.12. isplaćeno 63 kune za 2 vijećnika, znači 61 kunu po vijećniku. To je sve nivelirano

g. Ilija Krištić - navodi da se moglo učiniti da je u Odluci pisalo da će se primjenjivati od 1.1. , što se isto ne radi.

Pročitao je Zakon u kojem piše fininaciranje za Sabor i za Jedinice lokalne samouprave, koje nisu po tome vezane za 0,05 %.

Izdvojio je neke jedinice lokalne samouprave i iznose, u kojima niti jedne nema sa 0,05 %

Moli da se to riješi, inače će oni kao vijećnici podnijeti tužbu Ministarstvu uprave Republike Hrvatske

g. Stjepan Klak - napominje da je on bio protiv te Odluke, koja nije u skladu sa Zakonom. Pravnici moraju uskladiti Odluke sa Zakonom.

Dodaje kako nije gledao mail, pa moli da se ubuduće obavještavaju članovi Odbora i sms porukom o vremenu održavanju Odbora.

Dovršeno u 16:45 sati.

Zapisnik sastavila Predsjednica

Sanja Mladiček Milica Piličić